open-index/open-wikipedia-markdown huggingface dataset:
แขวงราษฎร์พัฒนา

**ราษฎร์พัฒนา** เป็นแขวงแขวงหนึ่งในเขตสะพานสูง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพพื้นที่โดยทั่วไปเป็นเขตที่อยู่อาศัยหนาแน่นน้อย บางแห่งเป็นพื้นที่เกษตรกรรม

## ประวัติ
แขวงราษฎร์พัฒนาเดิมเป็นส่วนหนึ่งของแขวงสะพานสูง เขตบางกะปิ ต่อมาในวันที่ 4 กันยายน พ.ศ. 2532 กระทรวงมหาดไทยได้จัดตั้งเขตบึงกุ่มแยกจากเขตบางกะปิ โดยกำหนดให้แขวงสะพานสูงอยู่ในท้องที่การปกครองของเขตนี้ด้วย จากนั้นเมื่อวันที่ 21 พฤศจิกายน พ.ศ. 2540 กระทรวงมหาดไทยได้เปลี่ยนแปลงเขตการปกครองในบริเวณนี้อีกครั้ง โดยโอนแขวงสะพานสูงมาขึ้นกับเขตสะพานสูงที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้แยกท้องที่ทางทิศตะวันออกเฉียงเหนือของแขวงสะพานสูงออกมาจัดตั้งเป็น **แขวงราษฎร์พัฒนา** โดยนำชื่อถนนราษฎร์พัฒนาที่ตัดผ่านพื้นที่มาใช้เป็นชื่อแขวง

## ที่ตั้งและอาณาเขต
แขวงราษฎร์พัฒนาตั้งอยู่ทางทิศตะวันออกเฉียงเหนือของเขตสะพานสูง มีอาณาเขตติดต่อกับเขตการปกครองข้างเคียงดังนี้
* **ทิศเหนือ** ติตต่อกับแขวงคันนายาว (เขตคันนายาว) และแขวงมีนบุรี (เขตมีนบุรี) มีคลองแสนแสบเป็นเส้นแบ่งเขต
* **ทิศตะวันออก** ติดต่อกับแขวงมีนบุรี (เขตมีนบุรี) และแขวงคลองสองต้นนุ่น (เขตลาดกระบัง) มีคลองลาดบัวขาวเป็นเส้นแบ่งเขต
* **ทิศใต้** ติดต่อกับแขวงทับช้าง (เขตสะพานสูง) มีคลองทับช้างล่างเป็นเส้นแบ่งเขต
* **ทิศตะวันตก** ติดต่อกับแขวงสะพานสูง (เขตสะพานสูง) มีถนนกาญจนาภิเษกฟากตะวันออกเป็นเส้นแบ่งเขต

## การคมนาคม
ถนนสายหลักในพื้นที่แขวงราษฎร์พัฒนา ได้แก่
* ถนนรามคำแหง

ถนนสายรองและทางลัดในพื้นที่แขวงราษฎร์พัฒนา ได้แก่
* ถนนราษฎร์พัฒนา
* ถนนเคหะร่มเกล้า
* ซอยราษฎร์พัฒนา 35

## อ้างอิง

ราษฎร์พัฒนา
แขวงคลองบางพราน

**คลองบางพราน** เป็นแขวงหนึ่งในเขตบางบอน กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพพื้นที่โดยทั่วไปเป็นเขตที่อยู่อาศัยหนาแน่นน้อยและหนาแน่นปานกลาง บางส่วนเป็นเขตพาณิชยกรรม

## ประวัติ
ท้องที่แขวงคลองบางพรานในอดีตเป็นส่วนหนึ่งของแขวงบางบอน เขตบางขุนเทียน ต่อมาในวันที่ 6 มีนาคม พ.ศ. 2541 กระทรวงมหาดไทยได้โอนแขวงบางบอนมาขึ้นกับเขตบางบอนที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้ประกาศยุบเลิกแขวงบางบอนและจัดตั้งแขวงใหม่ 4 แขวงโดยใช้ถนนกาญจนาภิเษกฟากตะวันออกและถนนเอกชัยฟากเหนือเป็นแนวแบ่งเขตระหว่างกัน พื้นที่แขวงทางด้านตะวันออกเฉียงเหนือตอนบนของแขวงบางบอนเดิมได้รับการตั้งชื่อว่า **แขวงคลองบางพราน** ตามชื่อคลองบางพรานที่ไหลผ่านพื้นที่ในแนวทิศตะวันออกเฉียงเหนือ-ทิศตะวันตกเฉียงใต้

## ที่ตั้งและอาณาเขต
แขวงคลองบางพรานตั้งอยู่ทางทิศตะวันออกเฉียงเหนือของเขตบางบอน มีอาณาเขตติดต่อกับเขตการปกครองข้างเคียงดังนี้
* **ทิศเหนือ** ติดต่อกับแขวงบางแค (เขตบางแค) และแขวงบางหว้า (เขตภาษีเจริญ) มีคลองบางโคลัดเป็นเส้นแบ่งเขต
* **ทิศตะวันออก** ติดต่อกับแขวงบางขุนเทียน (เขตจอมทอง) มีคลองวัดสิงห์เป็นเส้นแบ่งเขต
* **ทิศใต้** ติดต่อกับแขวงคลองบางบอน (เขตบางบอน) มีถนนเอกชัยเป็นเส้นแบ่งเขต
* **ทิศตะวันตก** ติดต่อกับแขวงบางบอนเหนือ (เขตบางบอน) มีถนนกาญจนาภิเษกเป็นเส้นแบ่งเขต

## การคมนาคม
ถนนสายหลักในพื้นที่แขวงคลองบางพราน ได้แก่
* ถนนบางบอน 1
* ถนนกัลปพฤกษ์

ถนนสายรองและทางลัดในพื้นที่แขวงคลองบางพราน ได้แก่
* ถนนบางบอน 2
* ซอย 001 กาญจนาภิเษก 6 / ซอยเอกชัย 76 (หมู่บ้านเอสเค)
* ซอยเอกชัย 46 (สังข์สิทธิ์นิเวศน์)
* ซอยบางบอน 1 ซอย 20 / ซอยกำนันแม้น 13 (กำนันแม้น 3)

## อ้างอิง

คลองบางพราน
อุสมาน แดมเบเล

**มาซูร์ อุสมาน แดมเบเล** (; เกิด 15 พฤษภาคม ค.ศ. 1997) เป็นนักฟุตบอลอาชีพชาวฝรั่งเศส ปัจจุบันลงเล่นในตำแหน่งกองหน้า ให้แก่ปารีแซ็ง-แฌร์แม็ง สโมสรในลีกเอิง และทีมชาติฝรั่งเศส

แดมเบเลเกิดที่ แวร์นง แดมเบเลเริ่มอาชีพของเขาที่ แรแน ก่อนเข้าร่วมทีม โบรุสซีอาดอร์ทมุนด์ ในปี ค.ศ. 2016 เขาช่วยให้ทีมชนะเลิศเดเอ็ฟเบ-โพคาล ซึ่งเขาทำประตูชัยในรอบชิงชนะเลิศช่วยให้เสือเหลืองเอาชนะไอน์ทรัคท์ฟรังค์ฟวร์ท 1–2 ในปีต่อมา เขาย้ายไปบาร์เซโลนา ด้วยค่าตัว 105 ล้านยูโร กลายเป็นนักเตะค่าตัวแพงที่สุดในโลกเป็นอันดับที่ 2 ร่วมกับปอล ปอกบา เขาคว้าดับเบิลแชมป์ทั้งลาลีกา และโกปาเดลเรย์ ในฤดูกาลแรกที่ได้รับบาดเจ็บเป็นส่วนใหญ่

หลังจากลงเล่นลงเล่น 20 นัด และทำ 5 ประตูในระดับเยาวชนให้กับทีมชาติฝรั่งเศส แดมเบเล ได้ลงเล่นกับทีมชุดใหญ่เป็นครั้งแรกในปี ค.ศ. 2016 เขาลงเล่น 4 นัดและช่วยให้ทีมชนะเลิศฟุตบอลโลก 2018 ที่ประเทศรัสเซีย รวมถึงทีมที่แข่งขันฟุตบอลชิงแชมป์แห่งชาติยุโรป 2020 ซึ่งเขาได้ลงเล่นเพียงสองนัดแล้วบาดเจ็บ ซึ่งฝรั่งเศสตกรอบก่อนรองชนะเลิศ และเขาก็ย้ายไปปารีแซ็ง-แฌร์แม็ง

ในปี 2025 เขาคว้ารางวัลบาลงดอร์ได้เป็นครั้งแรก นับเป็นหนึ่งในสิบนักฟุตบอลที่ได้รับรางวัลบาลงดอร์ และถ้วยชนะเลิศฟุตบอลโลกกับยูฟ่าแชมเปียนส์ลีกในช่วงอาชีพการเป็นนักฟุตบอล

## เกียรติประวัติ
**โบรุสซีอาดอร์ทมุนท์**
*DFB-Pokal: 2016–17

**บาร์เซโลนา**
*La Liga: 2017–18, 2018–19, 2022–23
*Copa del Rey: 2017–18, 2020–21
*Supercopa de España: 2018, 2023

**ปารีแซ็ง-แฌร์แม็ง**
*Ligue 1: 2023–24, 2024–25
*Coupe de France: 2023–24, 2024–25
*Trophée des Champions: 2023, 2024
*UEFA Champions League: 2024–25
*UEFA Super Cup: 2025
*FIFA Club World Cup runner-up: 2025

**ทีมชาติฝรั่งเศส**
*FIFA World Cup: 2018; runner-up: 2022
*UEFA Nations League third place: 2024–25

**รางวัลส่วนตัว**
*Ballon d'Or: 2025
*UEFA Champions League Player of the Season: 2024–25
*Bundesliga Rookie of the Season: 2016–17

**เครื่องอิสริยาภรณ์**
*เครื่องอิสริยาภรณ์เลฌียงดอเนอร์: 2018

## อ้างอิง

## แหล่งข้อมูลอื่น

* Profile ที่เว็บไซต์สโมสรฟุตบอลปารีแซ็ง-แฌร์แม็ง
* 
* 
* 
* 
* 

หมวดหมู่:นักฟุตบอลชาวฝรั่งเศส
หมวดหมู่:ชาวฝรั่งเศสเชื้อสายเซเนกัล
หมวดหมู่:กองหน้าฟุตบอล
หมวดหมู่:ผู้เล่นในลีกเอิง
หมวดหมู่:ผู้เล่นในบุนเดิสลีกา
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลสตาดแรแน
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นในชุดชนะเลิศฟุตบอลโลก
หมวดหมู่:บุคคลจากจังหวัดเออร์
หมวดหมู่:นักฟุตบอลต่างชาติในลีกสเปน
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้ชนะเลิศบาลงดอร์
หมวดหมู่:มุสลิมชาวฝรั่งเศส
หมวดหมู่:ชาวฝรั่งเศสเชื้อสายมาลี
หมวดหมู่:ผู้ได้รับเครื่องอิสริยาภรณ์เลฌียงดอเนอร์
ซอ ฮโย-ว็อน

**ซอ ฮโย-ว็อน** (; เกิด 10 พฤษภาคม ค.ศ. 1987) เป็นนักกีฬาเทเบิลเทนนิสชาวเกาหลีใต้ เธอเข้าแข่งขันในโอลิมปิกฤดูร้อน 2016 และสามารถเข้าสู่รอบที่สามของการแข่งขันหญิงเดี่ยว และเป็นส่วนหนึ่งของทีมเกาหลีใต้ในการแข่งขันทีมหญิง

## อ้างอิง

หมวดหมู่:บุคคลที่เกิดในปี พ.ศ. 2530
หมวดหมู่:บุคคลที่ยังมีชีวิตอยู่
หมวดหมู่:นักเทเบิลเทนนิสชาวเกาหลีใต้
หมวดหมู่:นักเทเบิลเทนนิสในโอลิมปิกฤดูร้อน 2016
หมวดหมู่:บุคคลจากจังหวัดคย็องซังเหนือ

## แหล่งข้อมูลอื่น
*
สาระแน เลิฟยูววว

***สาระแน เลิฟยูววว*** () เป็นภาพยนตร์ไทยที่ออกฉายในปี พ.ศ. 2560 แนวคอมเมดี กำกับโดย เกียรติศักดิ์ อุดมนาค นำแสดงโดย เกียรติศักดิ์ อุดมนาค, มาริโอ้ เมาเร่อ และ เฉลิมพล ฑิฆัมพรธีรวงศ์ กำหนดออกฉายในวันที่ 24 สิงหาคม พ.ศ. 2560

ภาพยนตร์เรื่องนี้ถือเป็นการกลับมาของหนังสาระแน โดยได้รับการสนับสนุนจากค่ายเทค ไทยแลนด์ (Tech Thailand) ของหนึ่ง อัครพล เตชะรัตนประเสริฐ

## เรื่องย่อ
เรื่องราวการไล่ล่าล้างแค้นแอ็คชั่นโหดมันส์ฮา ซึ่งได้เริ่มต้นขึ้นเมื่อสองเพื่อนซี้อย่าง “หรั่งเร็ว” (วิลลี่ แมคอินทอช) และ “เป้ง เป้าตุง” (เกียรติศักดิ์ อุดมนาค) ซึ่งทั้งสองคนนี้คือนักโทษข้อหาอุกฉกรรจ์คดีโจรกรรมเพชรเดือนเก้า เพชรที่มีมูลค่ามหาศาล ได้แหกคุกที่มีมาตรการป้องกันอย่างแน่นหนา เพื่อไปตามหาเพชรเดือนเก้าที่เกิดการพลัดหลงกับพวกเขาระหว่างถูกตํารวจเข้าจับกุม พร้อมกับการคิดจะล้างแค้นคนที่แอบฉกเพชรเดือนเก้าของพวกเขาไปครอบครอง

## นักแสดง
* เกียรติศักดิ์ อุดมนาค รับบท เป้ง เป้าตุง
* วิลลี่ แมคอินทอช รับบท หรั่งเร็ว
* มาริโอ้ เมาเร่อ รับบท มาริโอ้ เมาเร่อ
* เฉลิมพล ฑิฆัมพรธีรวงศ์ รับบท แจ็ค แฟนฉัน
* ซอ จียอน รับบท จียอน
* ศกุนตลา เทียนไพโรจน์ รับบท พิม (ภรรยาของหรั่งเร็ว)
* กพล ทองพลับ รับบท สมาน (พ่อของหรั่งเร็ว)
* ศิรภัสรา สินตระการผล (แปม ไกอา) รับบท ร่มเกล้า
* ณฉัตร จันทพันธ์ รับบท ลำพูน
* เจสซี่ วาร์ด รับบท ชิด
* ภูมิแผ่นดิน ฤาชา รับบท น้องต้นไม้ (ลูกชายของหรั่งเร็วกับพิม)
* ประชากร ปิยะสกุลแก้ว รับบท สุเชาว์
* ภาคภูมิ ยศกาศ รับบท ผู้กองโตโน่
* ธเนศ ภูผานี รับบท จ่าจิว
* ภาณุพรรณ จันทนะวงษ์ (เจแปน) รับบท จีน แผนเหนือ
* กิตติศักดิ์ เวชประสาร (ยัด เฟ็ดเฟ่) รับบท อ้วก สิบแปดมงกุฎ

## เพลงประกอบภาพยนตร์
* "รักเบลอเบลอ" - พีระพัฒน์ เถรว่อง

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2560
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ตลกไทย
พญานาค

**พญานาค** หรือ **นาคราช** ( *นาคราช*) หมายถึง นาคผู้เป็นใหญ่ นาคผู้เป็นหัวหน้า ตามความเชื่อในศาสนาแบบอินเดีย คล้ายกับพญามังกรตามคติศาสนาชาวบ้านจีน

## ศาสนาพุทธ
พระไตรปิฎกภาษาบาลีกล่าวถึงพญานาคหลายตน เช่น
* **มณิกัณฐะ** มีแก้วมณีประดับที่คอ อาศัยในแม่น้ำคงคา ศรัทธาฤๅษีตนหนึ่งจึงขึ้นมาขนดตัว 7 รอบแล้วแผ่พังพานใหญ่บนศีรษะฤๅษีนั้น
***[[มุจลินท์]]** ได้ขนดตัว 7 รอบพระโคตมพุทธเจ้า แล้วแผ่พังพานใหญ่บนพระเศียรเพื่อปกป้องพระองค์จากสภาพอากาศและสัตว์ต่าง ๆ ระหว่างทรงเสวยวิมุตติสุขใต้ต้นจิกน้ำหลังตรัสรู้ เป็นที่มาของปางนาคปรก
* **สุปัสสะ** ผู้กราบทูลพระพุทธเจ้าว่าบรรดาที่ไม่มีศรัทธาเลื่อมใสอาจทำร้ายภิกษุที่ฉันเนื้องู เมื่อพญานาคกลับจากพุทธสำนักแล้ว ก็ทรงบัญญัติสิกขาบทว่าภิกษุไม่พึงฉันเนื้องู รูปใดฉัน ต้องอาบัติทุกกฏ

ในอรรถกถา กล่าวถึงพญานาคอื่น ๆ เช่น 
* **กาฬะ** เมื่อพระโคดมลอยถาดทองที่แม่น้ำเนรัญชรา ถาดนั้นลอยทวนน้ำแล้วจมลงไปในนาคพิภพ แล้วซ้อนใต้ถาดของพระพุทธเจ้าสามพระองค์ กาฬนาคราชได้ยินเสียงนั้นแล้วจึงกล่าวว่า *เมื่อวาน พระพุทธเจ้าบังเกิดขึ้นองค์หนึ่ง วันนี้บังเกิดขึ้นอีกหนึ่งองค์* แล้วลุกขึ้นกล่าวสรรเสริญด้วยบทหลายร้อยบท
* **สุวรรณนาค** เป็นพญานาคในตระกูลวิรูปกโข วรกายสีทอง เป็นใหญ่ในสุวรรณภูมิ ตามอุรังคนิทานที่ได้กล่าวไว้ ว่าสุวรรณนาค นาคผู้เป็นใหญ่ในสุวรรณภูมิ เป็นผู้สร้างเมืองจันบุรี หรือ เวียงจันทร์ ในปัจจุบัน เป็นผู้ดูแลพระธาตุเชิงชุม สถิต ณ สระพังทอง วัดพระธาตุเชิงชุม มีพระมเหสี 2 พระองค์ คือ พระนางรัตนาเทวี(สิ้นพระชนม์และก่อนสิ้นพระชนม์ได้สาปหนองหารหลวงไว้ เกี่ยวข้องกับการล่มของหนองหารครั้งที่ 2) และพระนางแก้วคำกลองนาคิณี

## ศาสนาฮินดู
ในศาสนาฮินดู มีนาค 3 ตนที่ได้ชื่อว่าพญานาค ได้แก่ เศษะ วาสุกี และ ตักษกะ ทั้งหมดเป็นบุตรของฤๅษีกัศยปะกับนางกัทรู
* **เศษะ** หรือ **อนันตนาคราช** เป็นบุตรตนโตผู้อุทิศตนรับใช้พระวิษณุ เป็นพระแท่นบรรทมของพระองค์เมื่อทรงบำเพ็ญโยคนิทรา ซึ่งรู้จักในชื่อนารายณ์บรรทมสินธุ์
* **วาสุกี** หรือ **วาสุกรี** เป็นบุตรตนรองผู้รับใช้พระศิวะ ให้ทรงใช้เป็นสังวาลห้อยพระศอ และเสียสละร่างกายเป็นเชือกกวนเกษียรสมุทรแก่เหล่าเทพและอสูร
* **ตักษกะ** เป็นศัตรูของพระอรชุน ต่อมาพ่ายแพ้จึงถูกเนรเทศไปอยู่ตักศิลา

## อ้างอิง
เจ้าชายคาร์ล เบอร์นาดอตต์

**เจ้าชายคาร์ล แบร์นาด็อต** (; 10 มกราคม ค.ศ. 1911 - 27 มิถุนายน ค.ศ. 2003) พระองค์เป็นที่รู้จักในชื่อ **คาร์ล จูเนียร์** () ทรงเป็นพระราชมาตุลา (น้า) ใน ในพระมหากษัตริย์ 3 พระองค์ คือ
* กษัตริย์ฮารัลด์ที่ 5 พระราชโอรสในเจ้าหญิงมาร์ธาแห่งสวีเดน พระภคินี
* กษัตริย์โบดวง และ กษัตริย์อัลแบร์ที่ 2 พระราชโอรสในสมเด็จพระราชินีอัสตริด พระภคินี

## พระประวัติ
เจ้าชายคาร์ล เป็นพระโอรสพระองค์เล็กและพระองค์เดียวใน เจ้าชายคาร์ล ดยุกแห่งเวสเตร์เกิตลันด์ กับ เจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์ เป็นพระราชนัดดาใน สมเด็จพระเจ้าออสการ์ที่ 2 แห่งสวีเดน เดิมทรงดำรงพระอิสริยยศที่ **เจ้าชายคาร์ล ดยุกแห่งเอิสเตร์เกิตลันด์** (Prince Duke of Östergötland)

พระองค์ทรงมีพระเชษฐภคินี 3 พระองค์ คือ เจ้าหญิงมาร์กาเรธาแห่งเดนมาร์ก, เจ้าหญิงมาร์ธาแห่งสวีเดน และอัสตริดแห่งสวีเดน

## เสกสมรสและออกจากฐานันดร
พระองค์เสกสมรสครั้งแรกกับ เอเลนา ในวันที่ 6 กรกฎาคม ค.ศ. 1937 ณ สวีเดน พระองค์ต้องลาออกจากฐานันดรและสละสิทธิในการสืบราชบัลลังก์แห่งสวีเดนและใช้พระนามที่ **เจ้าชายคาร์ล แบร์นาด็อต** โดยมีธิดาร่วมกัน 1 ท่านคือ เคาน์เตสมาเดอลีน และทรงหย่ากับพระชายาคนแรกเมื่อ ค.ศ. 1951

ต่อมาทรงเสกสมรสครั้งที่ 2 กับ แอนน์ มาร์กาเรธา ลาซซัน เมื่อวันที่ 1 พฤศจิกายน ค.ศ. 1954 ต่อมาทรงหย่าเมื่อปี ค.ศ. 1961 และเสกสมรสครั้งสุดท้ายกับ คริสติน ลีเวอร์ลูด (ต่อมา:**เจ้าหญิงคริสติน เบอร์นาดอตต์**) โดยเสกสมรสที่ สถานทูตสวีเดน ราบัต โมร็อกโก

## สิ้นพระชนม์
เจ้าชายคาร์ล เบอร์นาดอตต์ สิ้นพระชนม์ด้วยโรคพระชรา ณ ประเทศสเปน สิริพระชันษา 92 ปี
## พระอิสริยยศ
* 10 มกราคม ค.ศ. 1911 - 6 กรกฎาคม ค.ศ. 1937 เจ้าชายคาร์ล ดยุกแห่งเอิสเตร์เกิตลันด์
* 6 กรกฎาคม ค.ศ. 1937 - 27 มิถุนายน ค.ศ. 2003 เจ้าชายคาร์ล เบอร์นาดอตต์

หมวดหมู่:บุคคลที่เกิดในปี พ.ศ. 2454
หมวดหมู่:บุคคลที่เสียชีวิตในปี พ.ศ. 2546
หมวดหมู่:เจ้าชายสวีเดน
หมวดหมู่:ราชวงศ์สวีเดน
หมวดหมู่:ราชวงศ์เบอร์นาดอตต์
หมวดหมู่:บุคคลจากสต็อกโฮล์ม
พรรคกรรมกรชาติสังคมนิยมบัลแกเรีย

**พรรคกรรมกรชาติสังคมนิยมบัลแกเรีย** () เป็นพรรคการเมืองนิยมแนวชาติสังคมนิยมของราชอาณาจักรบัลแกเรีย

เป็นหนึ่งในจำนวนกลุ่มต่อต้านยิวที่จะปรากฏอยู่ในประเทศบัลแกเรียในช่วงภายหลังของการขึ้นสู่อำนาจของอดอล์ฟ ฮิตเลอร์ในประเทศเยอรมนี,ด้วยกลุ่มอื่นๆที่โดดเด่น รวมทั้งสหภาพแห่งกองทหารชาติบัลแกเรียและ Ratniks พรรคนี้ถูกจัดตั้งขึ้นโดย ดร. Hristo Kunchev หรือ Kuntscheff ในปี ค.ศ. 1932,ซึ่งได้ไปศึกษาเวชภัณฑ์ในเบอร์ลิน.พรรคนี้ได้พยายามทำการลอกเลียนแบบพรรคนาซีโดยการใช้นโยบายชาติสังคมนิยม,เครื่องหมายสวัสติกะและสัญลักษณ์อื่นๆของพรรคเยอรมัน.แตกต่างจากคู่แข่งที่มีจุดยืนฝ่ายขวาสุดเหมือนสหภาพแห่งกองทหารชาติบัลแกเรียและ Ratniks.ซึ่งไม่ใช่กลุ่มที่มีอิทธิพลมากและมีสมาชิกที่ค่อนข้างเล็ก.พรรคนี้ได้ตีหนังสือพิมพ์ที่ชื่อว่า Attack!,ซึ่งคล้ายกับหนังสือ Der Angriff ของโยเซฟ เกิบเบลส์ ภายหลังจากพรรคคอมมิวนิสต์บัลแกเรียได้ก่อตั้งสาธารณรัฐประชาชนบัลแกเรีย.พรรคกรรมกรชาติสังคมนิยมบัลแกเรียได้กลายเป็นพรรคที่ผิดกฏหมาย

หมวดหมู่:พรรคนาซี
หมวดหมู่:พรรคการเมืองบัลแกเรีย
สันนิบาตชนเยอรมันอเมริกัน

**สันนิบาตชนเยอรมันอเมริกัน** ( ย่อ: AV) เป็นองค์กรนาซีอเมริกันที่จัดตั้งขึ้นในปี ค.ศ. 1936 เพื่อสืบทอดองค์กรมิตรของเยอรมนีใหม่ (Friends of New Germany-FONG) ซึ่งเป็นชื่อใหม่ที่ได้รับเลือกให้เป็นกลุ่มของชาวอเมริกัน ภายหลังจากที่ถูกวิพากษ์วิจารณ์ว่า เป็นองค์กรไม่รักชาติ บุนด์เป็นองค์กรที่มีสมาชิกเป็นพลเมืองอเมริกันเชื้อสายเยอรมันเท่านั้น โดยเป้าหมายหลักขององค์กรคือการส่งเสริมภาพลักษณ์ที่ดีของนาซีเยอรมนี

## อ้างอิง
 

หมวดหมู่:นาซี
แขวงคลองบางบอน

**คลองบางบอน** เป็นแขวงแขวงหนึ่งในเขตบางบอน กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพทั่วไปเป็นย่านการค้าและเขตที่อยู่อาศัยหนาแน่นน้อยถึงหนาแน่นปานกลาง ผังเมืองรวมกรุงเทพมหานคร พ.ศ. 2556 ได้กำหนดให้พื้นที่บางส่วนในแขวงนี้เป็นพื้นที่อุตสาหกรรมด้วย

## ประวัติ
ท้องที่แขวงคลองบางบอนในอดีตเป็นส่วนหนึ่งของแขวงบางบอน เขตบางขุนเทียน ต่อมาในวันที่ 6 มีนาคม พ.ศ. 2541 กระทรวงมหาดไทยได้โอนแขวงบางบอนมาขึ้นกับเขตบางบอนที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้ประกาศยุบเลิกแขวงบางบอนและจัดตั้งแขวงใหม่ 4 แขวงโดยใช้ถนนกาญจนาภิเษกฟากตะวันออกและถนนเอกชัยฟากเหนือเป็นแนวแบ่งเขตระหว่างกัน พื้นที่แขวงทางด้านตะวันออกเฉียงเหนือตอนล่างของแขวงบางบอนเดิมได้รับการตั้งชื่อว่า **แขวงคลองบางบอน** ตามชื่อคลองบางบอนที่ไหลผ่านพื้นที่ในแนวทิศตะวันออกเฉียงเหนือ-ทิศตะวันตกเฉียงใต้

## ที่ตั้งและอาณาเขต
แขวงคลองบางบอนตั้งอยู่ทางทิศตะวันออกเฉียงเหนือของเขตบางบอน มีอาณาเขตติดต่อกับเขตการปกครองข้างเคียงดังนี้
* **ทิศเหนือ** ติดต่อกับแขวงคลองบางพราน (เขตบางบอน) มีถนนเอกชัยเป็นเส้นแบ่งเขต
* **ทิศตะวันออกเฉียงเหนือ** ติดต่อกับแขวงบางขุนเทียน (เขตจอมทอง) มีคลองวัดสิงห์เป็นเส้นแบ่งเขต
* **ทิศตะวันออกและทิศใต้** ติดต่อกับแขวงแสมดำ (เขตบางขุนเทียน) มีทางรถไฟสายแม่กลองช่วงวงเวียนใหญ่–มหาชัยเป็นเส้นแบ่งเขต
* **ทิศตะวันตกเฉียงใต้** ติดต่อกับแขวงบางบอนใต้ (เขตบางบอน) มีถนนกาญจนาภิเษกเป็นเส้นแบ่งเขต

## การคมนาคม
ถนนสายหลักในพื้นที่แขวงคลองบางบอน ได้แก่
* ถนนเอกชัย
* ถนนบางขุนเทียน

ถนนสายรองและทางลัดในพื้นที่แขวงคลองบางบอน ได้แก่
* ถนนมนธาตุราชศรีพิจิตร์และซอยพระยามนธาตุราชศรีพิจิตร์ แยก 35
* ซอยเอกชัย 69 (โรงเรียนวิชัยวิทยา)
* ซอยเอกชัย 83/1 (ศิริวงศ์)

## อ้างอิง

คลองบางบอน
เทศบาลตำบลวานรนิวาส

**เทศบาลตำบลวานรนิวาส** เป็นองค์กรปกครองส่วนท้องถิ่นแห่งหนึ่งในอำเภอวานรนิวาส จังหวัดสกลนคร โดยการยกฐานะมาจากสุขาภิบาลตำบลวานรนิวาส เมื่อปี พ.ศ. 2542 อยู่ห่างจากจังหวัดสกลนคร ประมาณ 83 กิโลเมตร

## อาณาเขต
* ทิศเหนือ ติดกับ องค์การบริหารส่วนตำบลวานรนิวาส
* ทิศใต้ ติดกับ องค์การบริหารส่วนตำบลวานรนิวาส
* ทิศตะวันออก ติดกับ องค์การบริหารส่วนตำบลวานรนิวาส
* ทิศตะวันตก ติดกับ องค์การบริหารส่วนตำบลวานรนิวาส

## ประวัติความเป็นมา
เทศบาลตำบลวานรนิวาส ได้จัดตั้งเป็นสุขาภิบาลตำบลวานรนิวาส ต่อมาเมื่อ พ.ศ. 2542 ได้รับเปลี่ยนแปลงสภาพเป็น เทศบาลตำบลวานรนิวาส ครอบคลุมพื้นที่บางส่วนของตำบลวานรนิวาส นอกเขตองค์การบริหารส่วนตำบลวานรนิวาส 

## ตราสัญลักษณ์
มีข้อความว่า เทศบาลตำบลวานรนิวาส จังหวัดสกลนคร อยู่ภายในวงกลมทับซ้อนกันสองวง และด้านในวงกลมเป็นรูปหนุมานหาว ออกจากปากเป็นดาวและเดือน เนื่องจากว่าหนุมานเป็นวานรที่มีฤทธิ์ มีอำนาจสามารถบันดาลให้ทุกสิ่งทุกว่างและเป็นทหารของพระราม ซึ่งสอดคล้องกับชื่อของอำเภอวานรนิวาส อันเป็นสถานที่ตั้งของเทศบาลแห่งนี้ ส่วนการหาวเป็นดาวเป็นเดือนนัน เป็นสัญลักษณ์ที่บ่งบอกถึงความมุ่งมั่น ที่จะบันดาลทุกสิ่งทุกอย่างให้เป็นไปตามความต้องการของพ่อแม่พี่น้องประชาชนในเขตเทศบาล ถึงจะยากลำบากขนาดไหน ก็จะพยายามเพื่อความผาสุกของพรวกเราทุกคน 

## การปกครอง
เทศบาลตำบลวานรนิวาส มีเขตการปกครองครอบคลุมพื้นที่ตำบลวานรนิวาส จำนวน 7 หมู่บ้าน โดยแยกย่อยออกเป็น 13 ชุมชน ได้แก่

## อ้างอิง

วานรนิวาส
หมวดหมู่:อำเภอวานรนิวาส
ลัทธิตงปา

[thumb|ปุโรหิตในลัทธิตงปากำลังเขียน[อักษรตงปาในวัดแห่งหนึ่งใกล้เมืองลี่เจียง]]
[thumb|[โทเทมของลัทธิตงปา]]
**ลัทธิตงปา** (น่าซี: *²dto¹mba*; "ผู้มีปัญญา", ; "ลัทธิปาแห่งตะวันออก") เป็นลัทธิและเป็นคำเรียกปุโรหิตตามคติความเชื่อของชาวน่าซี ชาติพันธุ์ที่ตั้งถิ่นฐานทางตะวันตกเฉียงใต้ของประเทศจีน โดยลัทธิตงปามีลักษณะอย่างเดียวกับศาสนาเพินของชาวทิเบต ถือเป็นอัตลักษณ์ด้านวัฒนธรรมและวรรณกรรมของชาวน่าซี

## ประวัติ
ลัทธิตงปามีรากฐานมาจากศาสนาเพินของชาวทิเบต นักประวัติศาสตร์สันนิษฐานว่าถือกำเนิดโดยตงปา ชีโล (Dongba Shilo) หมอผีจากทิเบตตะวันออกเมื่อ 900 ปีก่อน ตามตำนานของชาวน่าซีระบุว่าหมอผีผู้นี้เป็นผู้สร้างจิตรกรรมฝาผนังในเมืองลี่เจียง บ้างก็ว่าที่ได้รับอิทธิพลจากศาสนาเพินเพราะมีลามะของศาสนาเพินเข้าไปในชุมชนน่าซีและประกอบพิธีไล่ผีเพื่ออามิส แต่ก็ยังเป็นที่กังขาเพราะศาสนาเพินนั้นถูกอิทธิพลของศาสนาพุทธแบบทิเบตครอบงำไปแล้ว ปัจจุบันจึงเป็นการยากที่จะหาพิธีกรรมหรือความเชื่ออันบริสุทธิ์ดั้งเดิมมาเปรียบเทียบกัน

## ปุโรหิต
ปุโรหิตในลัทธิตงปาจะมีลักษณะเดียวกับลามะของศาสนาเพิน มีบทบาทสำคัญเชิงวัฒนธรรมของชาวน่าซี และคอยสั่งสอนให้มนุษย์อยู่ร่วมกับธรรมชาติ เครื่องนุ่งห่มของปุโรหิตนี้ได้รับอิทธิพลจากทิเบต รูปภาพของเทพเจ้าในลัทธิบอนจะปรากฏบนหมวกของปุโรหิต เมื่อมีพิธีกรรมทางศาสนาจะประดับธงมนต์แบบพุทธทิเบตและลัทธิเต๋า

## อ้างอิง

## แหล่งข้อมูลอื่น
* 

หมวดหมู่:ศาสนาในประเทศจีน
ลัทธิตงปา
เทศบาลตำบลพังโคน

**เทศบาลตำบลพังโคน** เป็นองค์กรปกครองส่วนท้องถิ่นแห่งหนึ่งในอำเภอพังโคน จังหวัดสกลนคร โดยการยกฐานะมาจากสุขาภิบาลพังโคน เมื่อปี พ.ศ. 2542 เป็นพื้นที่เศรษฐกิจอับดับ 3 ของจังหวัดรองจากเทศบาลนครสกลนคร และเทศบาลตำบลสว่างแดนดิน

## อาณาเขต
* ทิศเหนือ ติดกับ เทศบาลตำบลพังโคนศรีจำปา
* ทิศใต้ ติดกับ เทศบาลตำบลพังโคนศรีจำปา
* ทิศตะวันออก ติดกับ เทศบาลตำบลพังโคนศรีจำปา
* ทิศตะวันตก ติดกับ เทศบาลตำบลพังโคนศรีจำปา

## ประวัติ
เทศบาลตำบลพังโคน ได้จัดตั้งเมื่อวันที่ 24 เมษายน พ.ศ. 2505 เป็น สุขาภิบาลพังโคน อำเภอพรรณานิคม โดยแบ่งพื้นที่ออกมาจากตำบลม่วงไข่บางส่วน จนกระทั่งได้จัดตั้งเป็นกิ่งอำเภอพังโคน และเมื่อ พ.ศ. 2542 ได้รับเปลี่ยนแปลงสภาพเป็น เทศบาลตำบลพังโคน 

## อ้างอิง

พังโคน
หมวดหมู่:อำเภอพังโคน
โรงเรียนท่านางแนววิทยายน

**โรงเรียนท่านางแนววิทยายน** () เป็นโรงเรียนมัธยมศึกษาขนาดเล็ก สังกัด สำนักงานเขตพื้นที่การศึกษามัธยมศึกษา เขต 25 (ขอนแก่น) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ที่ 2 บ้านบ้านท่านางแนว ตำบลท่านาแนว อำเภอแวงน้อย จังหวัดขอนแก่น

## โรงเรียนกลุ่มสหวิทยาเขตแวงศิลา

## อ้างอิง

## แหล่งข้อมูลอื่น
* เว็บไซต์โรงเรียนท่านางแนววิทยายน 
* 
* 

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
หมวดหมู่:โรงเรียนที่ก่อตั้งในปี พ.ศ. 2520
หมวดหมู่:โรงเรียนในจังหวัดขอนแก่น
หมวดหมู่:อำเภอแวงน้อย
หมวดหมู่:ก่อตั้งในประเทศไทยในปี พ.ศ. 2520
โรงเรียนโนนสะอาดวิทยาคาร

**โรงเรียนโนนสะอาดวิทยาคาร** () เป็นโรงเรียนมัธยมศึกษาขนาดเล็ก สังกัด สำนักงานเขตพื้นที่การศึกษามัธยมศึกษา เขต 25 (ขอนแก่น) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ที่ 1 บ้านโนนสะอาด ตำบลโนนสะอาด อำเภอแวงใหญ่ จังหวัดขอนแก่น

## สัญลักษณ์ประจำโรงเรียน

### ตราประจำโรงเรียน

ไฟล์:N.S.A.jpg|ตราประจำโรงเรียน


### อักษรย่อโรงเรียน
น.อ. หรือ N.A.

## โรงเรียนกลุ่มสหวิทยาเขตแวงศิลา

## อ้างอิง

## แหล่งข้อมูลอื่น
* 
* 

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
หมวดหมู่:โรงเรียนที่ก่อตั้งในปี พ.ศ. 2519
หมวดหมู่:โรงเรียนในจังหวัดขอนแก่น
หมวดหมู่:อำเภอแวงใหญ่
พรรคชาติสังคมนิยมกรีก

**พรรคชาติสังคมนิยมกรีก** (, Elliniko Ethniko Sosialistiko Komma) เป็นพรรคชาติสังคมนิยมในประเทศกรีซใน ค.ศ. 1932 โดย George S. Mercouris อดีตคณะรัฐมนตรี.

หมวดหมู่:พรรคการเมืองกรีซ
หมวดหมู่:พรรคฟาสซิสต์
มาดแลน

thumb|250px|กระทะทำมาดแลน
**มาดแลน** (, ) หรือ **เปอติตมาดแลน** (, ) เป็นขนมเค้กชิ้นเล็ก ๆ และเป็นขนมพื้นเมืองจากเมืองกอแมร์ซีและลีแวร์เดิงซึ่งอยู่ในแคว้นกร็องแต็สต์ ทางภาคตะวันออกเฉียงเหนือของประเทศฝรั่งเศส

มาดแลนเป็นขนมเค้กเนื้อฟองน้ำขนาดเล็ก มีรูปร่างโดดเด่นคล้ายเปลือกหอยซึ่งได้จากการอบในกระทะที่ทำเป็นแอ่งรูปทรงเปลือกหอย นอกเหนือจากกระทะแม่พิมพ์ซึ่งหาซื้อได้ทั่วไปในร้านขายอุปกรณ์ครัวหรือกระทั่งร้านขายของใช้ภายในบ้านทั่วไปแล้ว มาดแลนก็ไม่จำเป็นต้องใช้อุปกรณ์พิเศษอื่นใดในการทำ

เนื้อขนมนั้นจะทำจากส่วนผสมสำหรับเค้กเฌนวซ (*génoise cake*) ซึ่งเป็นเค้กเนื้อฟองน้ำสูตรอิตาลี รสชาติจะคล้ายเค้กเนื้อฟองน้ำทั่วไปแต่เข้มข้นน้อยกว่า สูตรมาดแลนแบบดั้งเดิมจะใช้เมล็ดพืชบดละเอียด (โดยปกติแล้วใช้แอลมอนด์) บางสูตรที่ต้องการความแตกต่างก็จะเพิ่มผิวเลมอนขูดลงไปเพื่อให้มีกลิ่นและรสชาติของผลเลมอน

ขนมมาดแลนแบบอังกฤษก็ใช้เค้กเฌนวซเช่นเดียวกัน แต่อบในแม่พิมพ์รูปทรงคล้ายแก้วน้ำ หลังอบเสร็จจะเคลือบด้วยแยม มะพร้าวขูดอบแห้ง และส่วนมากจะวางเชอร์รีเคลือบน้ำตาลไว้ด้านบน

หมวดหมู่:ของหวานฝรั่งเศส
หมวดหมู่:เค้ก
นริส ประทุมสุวรรณ

พลเรือเอก **นริส ประทุมสุวรรณ** อดีตตุลาการศาลทหารสูงสุด ผู้บัญชาการทหารเรือ อดีตสมาชิกสภานิติบัญญัติแห่งชาติ กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ คณะกรรมการยุทธศาสตร์ชาติ กรรมการบริหาร มูลนิธิราชประชานุเคราะห์ ในพระบรมราชูปถัมภ์ กรรมการในคณะกรรมการมูลนิธิโรงพยาบาลสมเด็จพระยุพราช อดีตผู้บัญชาการศูนย์บัญชาการแก้ไขปัญหาการทำประมงผิดกฎหมาย อดีตผู้ช่วยผู้บัญชาการทหารเรือ และสมาชิกคณะรักษาความสงบแห่งชาติ

## ประวัติ
พลเรือเอกนริสหรือ **บิ๊กนุ้ย** เกิดเมื่อวันที่ 1 เมษายน พ.ศ. 2501 เป็นบุตรของพันตรีสุชาย และดร.สโรชา ประทุมสุวรรณ จบการศึกษาจาก โรงเรียนสวนกุหลาบวิทยาลัย รุ่น 89 (OSK.89) โรงเรียนเตรียมทหาร รุ่น 16 โรงเรียนนายเรือ รุ่น 73 โรงเรียนเสนาธิการทหารเรือ และ วิทยาลัยการทัพเรือ รุ่น 32

ด้านชีวิตครอบครัวสมรสกับนาง เกสรา ประทุมสุวรรณ (นามสกุลเดิม;ฟักสังข์) มีบุตรสาว 2 คนคือ นางสาวธัชพรรณ ประทุมสุวรรณ และ นางสาวปณิดา ประทุมสุวรรณ

## สมาชิกสภานิติบัญญัติแห่งชาติ
วันที่ 11 ตุลาคม พ.ศ. 2559 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้า ฯ แต่งตั้งพลเรือเอกนริสเป็นสมาชิกสภานิติบัญญัติแห่งชาติ

## ผู้บัญชาการทหารเรือ
ในวันที่ 1 กันยายน พ.ศ. 2560 พระบาทสมเด็จพระวชิรเกล้าเจ้าอยู่หัว ได้มีพระราชโองการโปรดเกล้า ฯ แต่งตั้งพลเรือเอกนริสขึ้นเป็นผู้บัญชาการทหารเรือสืบต่อจากพลเรือเอก ณะ อารีนิจ ที่เกษียณอายุราชการในวันที่ 30 กันยายน พ.ศ. 2560

## รางวัลที่ได้รับ
* รางวัลเกียรติยศจักรดาว ปี 2561

## เครื่องราชอิสริยาภรณ์

### เครื่องราชอิสริยาภรณ์ไทย

### ต่างประเทศ

* :
** พ.ศ. 2561 - 80x80px เหรียญปิงกัต จาซา เกมิลัง (เท็นเทรา)

## อ้างอิง

หมวดหมู่:ผู้บัญชาการทหารเรือไทย
หมวดหมู่:ทหารเรือชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายเรือ
หมวดหมู่:บุคคลจากโรงเรียนเสนาธิการทหารเรือ
หมวดหมู่:บุคคลจากวิทยาลัยการทัพเรือ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
อเล็คซันเดอร์ ฟ็อน ฮุมบ็อลท์

**ฟรีดริช วิลเฮ็ล์ม ไฮน์ริช อเล็คซันเดอร์ ฟ็อน ฮุมบ็อลท์** () เป็นชาวปรัสเซียเชื้อชาติเยอรมันผู้เป็นทั้งนักภูมิศาสตร์, นักธรรมชาติวิทยา, นักสำรวจ และผู้เสนอปรัชญาในยุคโรแมนติกที่ทรงอิทธิพล เขาเป็นบุคคลสำคัญผู้วางรากฐานวิชาชีวภูมิศาสตร์ และยังผลักดันการวัดทางกายภาพภูมิประเทศอย่างเป็นระบบในระยะยาวซึ่งเป็นกลายรากฐานของการเฝ้าสังเกตสภาพอากาศและสนามแม่เหล็กภูมิศาสตร์สมัยใหม่

ระหว่าง ค.ศ. 1799–1804 เขาเดินทางไปทั่วทั้งภูมิภาคลาตินอเมริกาเพื่อทำการสำรวจและจัดทำงานบรรยายภูมิภาคนี้อย่างละเอียดด้วยวิธีการและมุมมองสมัยใหม่ งานบรรยายของเขาตลอดช่วงการเดินทางนี้ได้ถูกเผยแพร่ต่อสาธารณะและได้รับการตีพิมพ์หลายครั้งตลอด 21 ปี ฮุมบ็อลท์ถือเป็นหนึ่งในกลุ่มคนแรก ๆ ที่เสนอทฤษฎีว่าผืนแผ่นดินรอบ ๆ มหาสมุทรแอตแลนติกเคยเชื่อมต่อกันในยุคดึกดำบรรพ์ เขายังเป็นบุคคลแรกที่อธิบายปรากฏการณ์และสาเหตุของสภาพอากาศที่จะเปลี่ยนแปลงจากน้ำมือมนุษย์ โดยจัดทำข้ออธิบายไว้สองครั้งใน ค.ศ. 1800 และ ค.ศ. 1831 โดยอาศัยข้อมูลที่เขารวบรวมไว้จากการเฝ้าสังเกตตลอดการเดินทาง

อเล็คซันเดอร์ ฟ็อน ฮุมบ็อลท์ เกิดในกรุงเบอร์ลิน ราชอาณาจักรปรัสเซีย ในครอบครัวคริสต์นิกายลูเทอแรน เขาเป็นบุตรของอเล็คซันเดอร์ เกออร์ค ฟ็อน ฮุมบ็อลท์ (Alexander Georg) ตระกูลฮุมบ็อลท์ถือเป็นตระกูลชั้นนำของพอเมอเรเนียที่มีความใกล้ชิดกับดยุกแห่งเบราน์ชไวค์ บิดาของเขาร่ำรวยอย่างมากจากการที่ได้รับสัญญาสัมปทานการออกสลากกินแบ่งของรัฐและสัญญาอนุญาตให้จำหน่ายยาสูบ บิดาของเขาสมรสสองครั้ง ครั้งแรกกับลูกสาวของนายพลชาวปรัสเซีย และครั้งที่สองใน ค.ศ. 1766 กับมารี-เอลีซาแบ็ต กอลง (Marie-Elisabeth Colomb) ภริยาหม้ายของบารอนฮ็อลเวอเดอ (Hollwede) ซึ่งเธอมีบุตรชายที่เกิดกับบารอนโฮลล์เวเดอติดมาด้วย 

การถึงแก่กรรมของบิดาใน ค.ศ. 1779 ได้ทิ้งสองพี่น้องฮุมบ็อลท์ให้อยู่ในความดูแลของมารดา กอลงเป็นสตรีที่ได้รับการอบรมมาดีและมีความเฉลียวฉลาด เธอตั้งความหวังในอนาคตของเด็กทั้งสองไว้สูงมาก เธอได้จ้างครูสอนพิเศษระดับนักคิดในยุคเรืองปัญญาอย่างนายแพทย์มาร์คุส แฮทซ์ (Marcus Herz) และนักพฤกษศาสตร์คาร์ล ลูทวิช วิลเดอโน (Karl Ludwig Willdenow) มาเป็นครูของสองพี่น้อง เธออยากจะให้ลูกทั้งสองโตขึ้นเพื่อรับราชการในปรัสเซีย

## อ้างอิง

หมวดหมู่:นักชีววิทยา
หมวดหมู่:นักภูมิศาสตร์ชาวเยอรมัน
หมวดหมู่:บุคคลจากเบอร์ลิน
หมวดหมู่:นักสำรวจ
หมวดหมู่:นักวิทยาศาสตร์ชาวเยอรมัน
หมวดหมู่:นักธรรมชาติวิทยา
หมวดหมู่:บุคคลในคริสต์ศตวรรษที่ 18
หมวดหมู่:ศิษย์เก่าจากมหาวิทยาลัยเกิททิงเงิน
ยินดีต้อนรับสู่เวย์น

**ยินดีต้อนรับสู่เวย์น** (อังกฤษ: Welcome to the Wayne) เป็นแอนิเมชันทางโทรทัศน์ของสหรัฐอเมริกา สร้างโดย บิลลี โลเปซ ออกอากาศทางช่อง **นิคคาโลเดียน** (Nickelodeon) 

เดิมทีแอนิเมชันชุดนี้เปิดตัวครั้งแรกในรูปแบบซีรีส์ออนไลน์ (Web series) ผ่านเว็บไซต์ Nickelodeon.com ตั้งแต่วันที่ 14 พฤศจิกายน ถึง 26 ธันวาคม พ.ศ. 2557 ต่อมาได้มีการพัฒนาเป็นซีรีส์โทรทัศน์เต็มรูปแบบ โดยเริ่มออกอากาศตอนแรกอย่างเป็นทางการเมื่อวันที่ 24 กรกฎาคม พ.ศ. 2560

## ตัวละคร
### ตัวละครหลัก
* Ansi Molina
* Olly Timbers
* Saraline Timbers

### ตัวละครอื่นๆ
* Leif Bornwell III 
* The Spy จาก Apartment 8-I
** Masterson
** Flowershirt
* Jonah Bishop
* George the Doorman
* Wendell William Wasserman
* Julia Wiles 
* Clara Rhone
* Goodness
* Andrei
* Harvey Timbers
* Olympia Timbers
## รายชื่อตอน
### เว็บซีรีส์
# Chapter 1
# Chapter 2
# Chapter 3
# Chapter 4
# Chapter 5
# Chapter 6
### ฤดูกาลที่ 1
# Rise and Shine Sleepyhead
# Like a Happy, Happy Bird
# Mail Those Cards, Boys!
# Today Was Wassome
# Some Kind of Tap-Dancing, Beekeeping Whaler
# Like No Other Market on Earth"
# Beeping the Binklemobile
# Spacefish
# A Pair of Normas
## แหล่งข้อมูลอื่น
* ยินดีต้อนรับสู่เวย์น ในเว็บไซต์อย่างเป็นทางการของนิคคาโลเดียน (เฉพาะสหรัฐอเมริกา) 
*  
หมวดหมู่:การ์ตูน
หมวดหมู่:การ์ตูนอเมริกัน
หมวดหมู่:การ์ตูนแคนาดา
หมวดหมู่:การ์ตูนทีวีแอนิเมชัน
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2560
หมวดหมู่:รายการโทรทัศน์ช่อง‎นิคคาโลเดียน
องค์การบริหารส่วนตำบลทรายมูล

**องค์การบริหารส่วนตำบลทรายมูล** อาจหมายถึง
*องค์การบริหารส่วนตำบลทรายมูล อำเภอน้ำพอง จังหวัดขอนแก่น
*องค์การบริหารส่วนตำบลทรายมูล อำเภอทรายมูล จังหวัดยโสธร
*องค์การบริหารส่วนตำบลทรายมูล อำเภอสว่างแดนดิน จังหวัดสกลนคร
*องค์การบริหารส่วนตำบลทรายมูล อำเภอพิบูลมังสาหาร จังหวัดอุบลราชธานี
* องค์การบริหารส่วนตำบลทรายมูล อำเภอองครักษ์ จังหวัดนครนายก
องค์การบริหารส่วนตำบลยาง

**องค์การบริหารส่วนตำบลยาง** อาจหมายถึง
*องค์การบริหารส่วนตำบลยาง อำเภอศีขรภูมิ จังหวัดสุรินทร์
*องค์การบริหารส่วนตำบลยาง อำเภอน้ำยืน จังหวัดอุบลราชธานี
วอลเลย์บอลหญิง ถ้วย ก. 2560

**วอลเลย์บอลหญิง ถ้วย ก. 2560** หรือเป็นที่รู้จักกันในชื่อ **วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2560** ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 6 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 4–8 กันยายน พ.ศ. 2560

## การแบ่งกลุ่ม

## รอบแรก

### กลุ่มเอ

|}

|}

### กลุ่มบี

|}

|}

## รอบสุดท้าย

### รอบรองชนะเลิศ

|}

### รอบชิงอันดับที่ 5

|}

### รอบชิงอันดับที่ 3

|}

### รอบชิงชนะเลิศ

|}

## อันดับการแข่งขัน

## การถ่ายทอดสด
* SMMTV ดำเนินการถ่ายทอดสด ทุกคู่ วันละ 4 คู่ ตั้งแต่ 11.00 น.เป็นต้นไป

## อ้างอิง

## แหล่งข้อมูลอื่น
*สมาคมกีฬาวอลเลย์บอลแห่งประเทศไทย – เว็บไซต์อย่างเป็นทางการ

หมวดหมู่:กีฬาไทยในปี พ.ศ. 2560
หมวดหมู่:วอลเลย์บอลในปี พ.ศ. 2560
หมวดหมู่:การแข่งขันกีฬาในจังหวัดศรีสะเกษ
เจ้าชายกาเบรียล ดยุกแห่งดอลาร์นา

**เจ้าชายกาเบรียล ดยุกแห่งดอลาร์นา** (; 31 สิงหาคม พ.ศ. 2560) เป็นพระโอรสพระองค์ที่สองในเจ้าชายคาร์ล ฟิลิป ดยุกแห่งแวร์มลันด์ กับเจ้าหญิงโซเฟีย ดัชเชสแห่งแวร์มลันด์ และเป็นพระราชนัดดาในสมเด็จพระราชาธิบดีคาร์ลที่ 16 กุสตาฟ กับสมเด็จพระราชินีซิลเวีย พระองค์อยู่ในลำดับที่หกแห่งการสืบราชบัลลังก์สวีเดน

## พระประวัติ
เจ้าชายกาเบรียลประสูติเมื่อวันที่ 31 สิงหาคม พ.ศ. 2560 เป็นพระโอรสพระองค์ที่สองในเจ้าชายคาร์ล ฟิลิป ดยุกแห่งแวร์มลันด์ กับเจ้าหญิงโซเฟีย ดัชเชสแห่งแวร์มลันด์ มีพระเชษฐาคือเจ้าชายอเล็กซันเดอร์ ดยุกแห่งเซอเดร์มันลันด์ ได้รับพระราชทานพระนามจากสมเด็จพระราชาธิบดีคาร์ลที่ 16 กุสตาฟ พระอัยกาว่า "กาเบรียล คาร์ล วอลเทอร์" และพระอิสริยยศ "ดยุกแห่งดอลาร์นา" เมื่อวันที่ 4 กันยายนปีเดียวกัน และมีการจัดพิธีเฉลิมฉลองในวันเดียวกันนั้น

ต่อมาเจ้าชายกาเบรียลได้ทรงเข้าพิธีบัพติศมา ณ โบสถ์น้อยภายในพระราชวังดรอตต์นิงโฮล์มเมื่อวันที่ 1 ธันวาคม พ.ศ. 2560 ทรงมีพ่อทูนหัวและแม่ทูนหัว ได้แก่ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ พระปิตุจฉา, ทอมัส เด โตเลโด ซอมแมร์ลัท พระญาติฝ่ายพระชนก, ซารา เฮลควิสต์ พระมาตุจฉา, ออสการ์ คิลแบร์ พระสหายของพระชนก และคาโรลีนา พีห์ล พระสหายของพระชนนี

วันที่ 7 ตุลาคม พ.ศ. 2562 สมเด็จพระราชาธิบดีคาร์ลที่ 16 กุสตาฟมีพระราชโองการให้ถอดพระราชนัดดาจำนวนห้าพระองค์ หนึ่งในนั้นคือเจ้าชายกาเบรียลออกจากตำแหน่งพระบรมวงศ์ ฐานันดรศักดิ์ชั้นรอยัลไฮนิส การปฏิบัติพระกรณียกิจอย่างเป็นทางการ และไม่ได้รับรายได้จากภาษีของประชาชน แต่ยังคงไว้ซึ่งพระอิสริยยศ บรรดาศักดิ์ และการสืบราชบัลลังก์ดังเดิม

## พระเกียรติยศ
### พระอิสริยยศ
* *รอยัลไฮนิส* เจ้าชายกาเบรียล ดยุกแห่งดอลาร์นา (31 สิงหาคม พ.ศ. 2560 – 7 ตุลาคม พ.ศ. 2561)
*  เจ้าชายกาเบรียล ดยุกแห่งดอลาร์นา (7 ตุลาคม พ.ศ. 2561 – ปัจจุบัน)

### เครื่องราชอิสริยาภรณ์
* : เครื่องราชอิสริยาภรณ์เซราฟิม
## อ้างอิง

## แหล่งข้อมูลอื่น
* 

 

หมวดหมู่:บุคคลที่เกิดในปี พ.ศ. 2560
หมวดหมู่:เจ้าชายสวีเดน
หมวดหมู่:ราชวงศ์เบอร์นาดอตต์
หมวดหมู่:บุคคลจากสต็อกโฮล์ม
หมวดหมู่:พระราชวงศ์ที่ทรงพระเยาว์
เจ้าชายโนริฮิโตะ ทากามาโดะโนะมิยะ

**เจ้าชายโนริฮิโตะ ทากามาโดะโนะมิยะ** (; 29 ธันวาคม พ.ศ. 2497 – 21 พฤศจิกายน พ.ศ. 2545) เป็นสมาชิกของพระราชวงศ์ญี่ปุ่น เป็นพระโอรสพระองค์ที่สามในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ เป็นพระญาติชั้นที่หนึ่งของสมเด็จพระจักรพรรดิอากิฮิโตะ และเคยอยู่ในลำดับที่เจ็ดแห่งการสืบราชสันตติวงศ์ญี่ปุ่น เจ้าชายโนริฮิโตะมีสมญาว่า "เจ้าชายกีฬา" (, ) จากการที่พระองค์ให้การอุปถัมภ์การแข่งขันดนตรี กีฬา และเต้นรำอยู่เป็นนิจ

## พระประวัติ
เจ้าชายโนริฮิโตะประสูติที่วังของพระชนกในโตเกียว สำเร็จการศึกษาจากภาควิชานิติศาสตร์ มหาวิทยาลัยกากูชูอิงเมื่อ พ.ศ. 2521 และศึกษาต่อที่คณะนิติศาสตร์ มหาวิทยาลัยควีนส์ ประเทศแคนาดา ช่วง พ.ศ. 2521–2524 หลังนิวัตประเทศญี่ปุ่น พระองค์ดำรงตำแหน่งเป็นผู้บริหารเจแปนฟาวน์เดชั่น (Japan Foundation) ช่วง พ.ศ. 2524–2545

## เสกสมรส
เจ้าชายโนริฮิโตะทรงหมั้นกับฮิซาโกะ ทตโตริ เมื่อวันที่ 17 กันยายน พ.ศ. 2527 และเสกสมรสในวันที่ 6 ธันวาคม พ.ศ. 2527 ในวันเดียวกันนั้นพระองค์ได้รับพระราชทานบรรดาศักดิ์ *ทากามาโดะโนะมิยะ* ทั้งสองมีพระธิดา 3 พระองค์ ได้แก่
# เจ้าหญิงสึงูโกะ (; ประสูติ 8 มีนาคม พ.ศ. 2529)
# เจ้าหญิงโนริโกะ (; ประสูติ 22 กรกฎาคม พ.ศ. 2531) ทรงลาออกจากฐานันดรศักดิ์เพื่อเสกสมรสกับคูนิมาโระ เซ็งเงะ
# เจ้าหญิงอายาโกะ (; ประสูติ 15 กันยายน พ.ศ. 2533) ทรงลาออกจากฐานันดรศักดิ์เพื่อเสกสมรสกับเค โมริยะ 

## สิ้นพระชนม์
ขณะที่เจ้าชายโนริฮิโตะทรงเล่นสควอชกับรอเบิร์ต จี. ไรท์ เอกอัครราชทูตแคนาดา ณ สถานเอกอัครราชทูตแคนาดาประจำกรุงโตเกียว พระองค์ทรงล้มหลังมีภาวะหัวใจห้องล่างเต้นแผ่วระรัว จึงนำส่งเข้าถวายการรักษา ณ โรงพยาบาลมหาวิทยาลัยเคโอ แต่สุดท้ายเจ้าชายโนริฮิโตะสิ้นพระชนม์ลงเนื่องจากพระหทัยพิการ การสิ้นพระชนม์เกิดขึ้นอย่างกระทันหันเพราะพระองค์เป็นหนึ่งในสมาชิกพระราชวงศ์ที่มีพระชันษาน้อย พระราชพิธีถวายพระเพลิงจัดขึ้นภายในสุสานหลวงโทชิมางาโอกะทางตอนเหนือของโตเกียว มีผู้ร่วมงานราว 900 คน อันรวมไปถึงพระบรมวงศานุวงศ์และนักการเมืองทั้งในและต่างประเทศ

## อ้างอิง

หมวดหมู่:เจ้าชายญี่ปุ่น
หมวดหมู่:มิยะแห่งญี่ปุ่น
เจ้าชายโยชิฮิโตะ คัตสึระโนะมิยะ

**เจ้าชายโยชิฮิโตะ เจ้าชายคัตสึระ** () เป็นสมาชิกในพระราชวงศ์แห่งญี่ปุ่น พระองค์เป็นโอรสองค์ที่สองในเจ้าชายทากาฮิโตะ เจ้ามิซากะกับเจ้าหญิงยูริโกะ พระชายาฯ พระองค์ทรงมีศักดิ์เป็นลูกพี่ลูกน้องของสมเด็จพระจักรพรรดิอากิฮิโตะ

## พระประวัติ
เจ้าชายจบการศึกษาจากมหาวิทยาลัยกาคุชุอินในปี 1971 จากนั้น ตั้งแต่ปี 1971 - 1973 พระองค์ก็ทรงศึกษาที่มหาวิทยาลัยแห่งชาติออสเตรเลีย ที่กรุงแคนเบอร์รา เมื่อกลับจากออสเตรเลียพระองค์ก็ทรงทำงานที่บริษัทการกระจายเสียงและแพร่ภาพแห่งญี่ปุ่น

## พระนาม
* 11 กุมภาพันธ์ 1948 - 1 มกราคม 1988 : เจ้าชายโยชิฮิโตะแห่งมิซากะ
* 1 มกราคม 1988 - ปัจจุบัน : เจ้าชายคัตสึระ

## เกียรตินิยมต่างประเทศ
*  : Knight Grand Cross of the Order of Merit of the Italian Republic (09/03/1982)
*  : Order of the White Eagle

## ตำแหน่งกิตติมศักดิ์
* ประธานสังคมไอเอ็นซี ญึ่ปุ่น ออสเตรเลีย และนิวซีแลนด์
* ประธานสมาคมเกษตรแห่งประเทศญี่ปุ่น
* ประธานสมาคมป่าไม้ญี่ปุ่น
* ประธานสมาคมศิลปะหัตถกรรมญี่ปุ่น

## พงศาวลี

## อ้างอิง

## แหล่งข้อมูลอื่น
* Kunaicho | His Imperial Highness Prince Katsura

หมวดหมู่:ราชวงศ์ญี่ปุ่น
หมวดหมู่:เจ้าชายญี่ปุ่น
หมวดหมู่:มิยะแห่งญี่ปุ่น
หมวดหมู่:ศิษย์เก่าจากมหาวิทยาลัยกากูชูอิง
หมวดหมู่:ศิษย์เก่าจากมหาวิทยาลัยแห่งชาติออสเตรเลีย
วอลเลย์บอลชาย ถ้วย ก. 2557

**การแข่งขันวอลเลย์บอล "ซีเล็คทูน่า" ประชาชนชาย ก. ชิงชนะเลิศแห่งประเทศไทย ประจำปี 2557** เป็นการแข่งขันวอลเลย์บอลชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี จัดขึ้นโดยสมาคมกีฬาวอลเลย์บอลแห่งประเทศไทย โดยจัดแข่งขันขึ้น ณ อาคารวีสมหมาย จังหวัดศรีสะเกษ ระหว่างวันที่ 3–7 มิถุนายน พ.ศ. 2557 มีทีมเข้าร่วมด้วยกันทั้งสิ้น 6 ทีม แต่สโมสรสุวรรณเขต (ประเทศลาว) ได้ถอนทีมได้จากการแข่งขัน จึงทำให้เหลือทีมที่เข้าแข่งขันทั้งหมด 5 ทีม

## ทีมที่เข้าร่วมแข่งขัน
* ทหารอากาศ                                    
* กองทัพบก
* ราชนาวี
* มทบ.11 
* ศรีสะเกษ–สวนดุสิต
* สุวรรณเขต

## ผลการแข่งขัน

|}

|}

## อันดับการแข่งขัน

## อ้างอิง

หมวดหมู่:วอลเลย์บอลในประเทศไทย
หมวดหมู่:วอลเลย์บอลในปี พ.ศ. 2557
กวีญามันน์

**กวีญามันน์** () เป็นขนมชนิดหนึ่งของชาวเบรอตาญในประเทศฝรั่งเศส มีลักษณะเป็นเค้กรูปร่างกลมแบน ผิวกรอบ ทำจากแป้งโดที่นวดแล้วรีดให้เป็นแผ่น วางเนยและโรยน้ำตาลสลับกันเป็นชั้น ๆ แล้วม้วนพับเข้าไปในลักษณะคล้ายกับแป้งพายชั้น (puff pastry) แต่มีจำนวนชั้นน้อยกว่า จากนั้นนำไปอบอย่างช้า ๆ จนกระทั่งเนยดันแป้งออกมา (ทำให้ขนมมีลักษณะเป็นชั้น) และน้ำตาลกลายเป็นน้ำเชื่อมเหนียวข้น

## ประวัติ
ชื่อกวีญามันน์แผลงมาจากคำในภาษาเบรอตาญว่า *กวิญ* () แปลว่า "เค้ก" และ *อามันน์* () แปลว่า "เนย" ขนมชนิดนี้ขนมที่มีชื่อเสียงของเมืองดัวร์เนอเน (Douarnenez) ในจังหวัดฟีนิสแตร์ แคว้นเบรอตาญ ที่ซึ่งขนมชนิดนี้เชื่อกันว่าถือกำเนิดขึ้นโดย อีฟ-เรอเน สกอร์เดีย (Yves-René Scordia) เมื่อราวปี ค.ศ. 1860 โดยในเวลานั้นเป็นช่วงที่แป้งขาดแคลน ในขณะที่เนยมีมากมาย จึงมีการใช้ส่วนผสมในสัดส่วนที่ผิดปกติคือใช้ แป้งสี่ร้อยกรัม กับเนยสามร้อยกรัม และน้ำตาลสามร้อยกรัม โดยผลรวมของส่วนผสมนี้ไม่สามารถหมักเป็นขนมปังโดได้ เพื่อหลีกเลี่ยงการต้องทิ้งวัตถุดิบจึงนำไปทำการอบ และผลที่ได้เป็นขนมที่มีเนื้อแน่นแต่มีความชุ่มฉ่ำ

## อ้างอิง

## แหล่งข้อมูลอื่น

*กวีญามันน์ : ความเป็นมา (ภาษาฝรั่งเศส)
*สูตรกวีญามันน์

หมวดหมู่:เค้ก
หมวดหมู่:ของหวานเบรอตาญ
หมวดหมู่:ของหวานฝรั่งเศส
มาช่ากับหมีเพื่อนรัก

thumb|250px|รูปปั้นมาช่าและหมีผู้เป็นเพื่อนในเมือง Yelan แคว้นวอลโกกราด
***มาช่ากับหมีเพื่อนรัก*** (; ) เป็นซีรีส์แอนิเมชันโทรทัศน์ของรัสเซีย ที่สร้างโดย Oleg Kuzovkov และผลิตโดยAnimaccord Animation Studio (มอสโก, รัสเซีย) โดยได้เค้าโครงจากนิทานพื้นบ้านเรื่องเดียวกัน *มาช่ากับหมีเพื่อนรัก* ออกอากาศตอนแรกในปี 2009

*มาช่ากับหมีเพื่อนรัก* ได้รับการแปลมากกว่า 25 ภาษารวมถึงภาษาไทย และออกอากาศอีกกว่า 100 ประเทศทั่วโลก *มาช่ากับหมีเพื่อนรัก* ยังได้ฉายในเน็ตฟลิกซ์และสถานีโทรทัศน์ในเครือของ NBCUniversal

นอกจากนี้ *มาช่ากับหมีเพื่อนรัก* ยังประสบความสำเร็จในยูทูบ; โดยวิดีโอชื่อ "Маша плюс каша" (ชื่อภาษาไทยว่า "ตำรับหายนะ") มีคนเข้าไปดูถึง 2.4 ล้านคน ทำให้กลายเป็นวิดีโอที่ไม่ใช่วิดีโอเพลงที่มีคนดูมากที่สุดเป็นอันดับที่ 6 ในยูทูบ นอกจากนี้ยังมีตอนของ *มาช่ากับหมีเพื่อนรัก* ที่ได้รับความนิยมในยูทูบ เช่น ตอน "กินให้อร่อยนะ" (Bon Appétit) มีผู้เข้าไปดูถึง 900 ล้านวิว และตอน "วันซักผ้า" (Laundry Day) มีผู้เข้าไปดูถึง 810 ล้านวิว เป็นต้น

สำหรับฤดูกาลแรกในรูปแบบภาษาอังกฤษ เอลซี ฟิชเชอร์ ผู้ได้รับบทพากย์เป็น แอ็กเนส 1 ใน 3 ลูกเลี้ยงของกรูในภาพยนตร์ *[[มิสเตอร์แสบร้ายเกินพิกัด]]* ได้รับบทพากย์เป็นมาช่า ส่วนในรูปแบบภาษาไทยจัดทำโดย บริษัท มีเดียเพล็กซ์ สตูดิโอ จำกัด โดยผู้พากย์เสียงมาช่าในฉบับภาษาไทยคือ อุรวสี สุขวิไล

## อ้างอิง

## แหล่งข้อมูลอื่น

* 
* 
* ''มาช่ากับหมีเพื่อนรัก'' ที่ยูทูบ (ฉบับภาษาไทย)
* 
หมวดหมู่:การ์ตูนรัสเซีย
หมวดหมู่:ตัวละครกลุ่มสอง
หมวดหมู่:รายการโทรทัศน์ภาษารัสเซีย
หมวดหมู่:รายการโทรทัศน์ช่องบูมเมอแรง
ขบวนการชาติเยอรมันในลิกเตนสไตน์

**ขบวนการชาติเยอรมันในลิกเตนสไตน์** (, **VDBL**) เป็นพรรคชาติสังคมนิยมในลิกเตนสไตน์ ที่มีอยู่ในช่วงระหว่างปี ค.ศ. 1936-1945.

## อ้างอิง
 

หมวดหมู่:พรรคฟาสซิสต์
หมวดหมู่:พรรคนาซี
สันนิบาตชาติสังคมนิยม (สหราชอาณาจักร)

**สันนิบาตชาติสังคมนิยม**เป็นกลุ่มขบวนทางการเมืองนิยมนาซีที่มีช่วงเวลาสั้นในสหราชอาณาจักรในช่วงก่อนสงครามโลกครั้งที่สอง.

หมวดหมู่:พรรคนาซี
หมวดหมู่:พรรคการเมืองสหราชอาณาจักร
การขจัดนาซี

thumb|upright|คนงานทำการปลดป้ายถนนที่มีชื่อว่า "ถนนอดอล์ฟ ฮิตเลอร์" ออก

**มาตรการขจัดระบอบนาซี** (; ) เป็นการเริ่มต้นของฝ่ายสัมพันธมิตรที่จะขจัดระบบนาซีในเยอรมนีและออสเตรียทั้งในสังคม วัฒนธรรม ข่าวสาร เศรษฐกิจ ตุลาการและการเมืองออกจากส่วนที่เหลือของอุดมการณ์ชาติสังคมนิยม(ระบอบนาซี) โดยเฉพาะได้ทำการปลดเหล่าสมาชิกของพรรคนาซีออกจากตำแหน่งและขจัดอำนาจอิทธิพลและทำการยุบหรือจัดการทำให้องค์กรอื่น ๆ ที่เกี่ยวข้องกับนาซีล่มสลาย โครงการขจัดความเป็นนาซีได้เปิดตัวภายหลังสงครามโลกครั้งที่สองสิ้นสุดลงและได้รับการรับรองโดยการประชุมพอสดัม

คำศัพท์ของ "denazification" เป็นคำแรกทางกริยาที่เป็นศัพท์ทางกฎหมาย ในปี ค.ศ. 1943 ในกระทรวงกลาโหมแห่งสหรัฐ เดอะเพนตากอน มีความตั้งใจที่จะนำมาใช้ในความหมายที่แคบด้วยการพาดพิงถึงระบบกฎหมายเยอรมันหลังสงคราม ไม่นานหลังจากนั้นมันก็ได้ใช้ความหมายทั่ว ๆ ไป

ไม่นานภายหลังจากโครงการได้เริ่มขึ้น และเนื่องจากเกิดเหตุสงครามเย็นขึ้น เหล่าอำนาจชาติตะวันตกโดยเฉพาะอย่างยิ่งสหรัฐเริ่มที่จะเลิกให้ความสนใจในโครงการ และได้เริ่มดำเนินการผ่อนผันมากขึ้นและเมินเฉย จนกระทั่งได้ถูกยกเลิกอย่างเป็นทางการในปี ค.ศ. 1951 รัฐบาลสหรัฐได้เข้ามาไม่นานเพื่อดูโครงการที่ไร้ผลและสร้างสรรค์ นอกจากนี้ โครงการนี้ไม่เป็นที่นิยมอย่างมากมายในเยอรมนีและถูกต่อต้านโดยรัฐบาลใหม่แห่งเยอรมนีตะวันตกภายใต้การนำของคอนราด อเดเนาร์

## อ้างอิง

หมวดหมู่:ผลที่ตามมาหลังสงครามโลกครั้งที่สองในประเทศเยอรมนี
หมวดหมู่:ผลที่ตามมาหลังสงครามโลกครั้งที่สองในประเทศออสเตรีย
หมวดหมู่:ผลที่ตามมาหลังสงครามโลกครั้งที่สอง
หมวดหมู่:การล่มสลายของนาซีเยอรมนี
ฟูจิวาระ โนะ โมตตสึเนะ

**ฟูจิวาระ โนะ โมตตสึเนะ** (; 836 – 24 กุมภาพันธ์ 891) รู้จักกันในชื่อ **โฮริกาวะ ไดจิง** () เป็นรัฐบุรุษ ข้าราชสำนักและขุนนางชาวญี่ปุ่นในช่วงต้นยุคเฮอัง

## ชีวประวัติ
เมื่อตอนที่เกิดเป็นบุตรชายคนที่ 3 ของฟูจิวาระ โนะ นางาระ แต่ได้ถูกยกเป็นบุตรบุญธรรมของอาผู้ทรงอำนาจทางการเมืองอย่างฟูจิวาระ โนะ โยชิฟูซะที่ไร้ทายาท ซึ่งโมตตสึเนะได้เดินตามรอยโยชิฟูซะในการเข้ามามีอำนาจในราชสำนักและได้เป็นผู้สำเร็จราชการในจักรพรรดิถึง 3 พระองค์

## อาชีพ
* **864** (*[[โจงัง]]ที่ 6*): โมตตสึเนะได้รับการแต่งตั้งเป็น''ซังงิ''
* **866** (*โจงังที่ 8*): *[[ชูนางง]]*
* **870** (*โจงังที่ 12, เดือน 1*): ได้รับตำแหน่ง*[[ไดนางง]]*
* **872** (*โจงังที่ 14*): ได้รับตำแหน่ง*[[อูไดจิง]]*
* **876** (*โจงังที่ 18*): ได้รับตำแหน่ง''เซ็ชโช''
* **880** (*กังเกียวที่ 4*): ได้รับตำแหน่งไดโจไดจิง
* **884** (*[[กังเกียว]]ที่ 8*): โมตตสึเนะเป็นบุคคลแรกที่ได้รับตำแหน่ง *คัมปากุ*.
* **890** (*[[Kanpyō (era)|คัมเปียว]]ที่ 2, วันที่ 14 เดือน 12*): เกษียณจากตำแหน่งคัมปากุ
* **25 กุมาพันธ์ ค.ศ. 891** (*คัมเปียวที่ 3, วันที่ 13 เดือน 1*): เสียชีวิตตอนอายุ 56 ปี

## พงศาวลี
เขาอยู่ในตระกูลฟูจิวาระ โดยเแ็นบุตรของฟูจิวาระ โนะ นางาระ ผู้เป็นหนึ่งในบรรดาพี่น้องฟูจิวาระ โนะ โยชิฟูซะ โมตตสึเนะได้รับเลี้ยงเป็นบุตรและผู้สืบทอดของโยชิฟูซะ หรือกล่าวในอีกรูปแบบคือ โยชิฟูซะเป็นลุงของโมตตสึเนะ และเป็นบิดาผ่านการรับเลี้ยงเป็นบุตร

## อ้างอิง

## ข้อมูล
* Brinkley, Frank and Kikuchi Dairoku. (1915). *A History of the Japanese People from the Earliest Times to the End of the Meiji Era*. New York: Encyclopædia Britannica. 
* Hioki, S. (1990). *Nihon Keifu Sōran*. Kōdansya. (Japanese)
* Kasai, M. (1991). *Kugyō Bunin Nenpyō*. Yamakawa Shuppan-sha (Japanese)
* Kodama, K. (1978). *Nihon-shi Shō-jiten, Tennō*. Kondō Shuppan-sha. (Japanese)
* Nussbaum, Louis-Frédéric and Käthe Roth. (2005).  ''Japan encyclopedia''. Cambridge: Harvard University Press. ; 
* Owada, T. et al. (2003). *Nihonshi Shoka Keizu Jinmei Jiten*. Kōdansya. (Japanese)
* Titsingh, Isaac. (1834). *[[Nihon Ōdai Ichiran]]*; ou,  ''Annales des empereurs du Japon''.  Paris: Royal Asiatic Society, Oriental Translation Fund of Great Britain and Ireland. 

หมวดหมู่:ขุนนางญี่ปุ่น
หมวดหมู่:ตระกูลฟุจิวะระ
หมวดหมู่:บุคคลในยุคเฮอัง
กีฬายิงธนูในซีเกมส์ 2017

การแข่งขัน **[[ยิงธนู]]** ในมหกรรมกีฬา ซีเกมส์ 2017 ในกรุง กัวลาลัมเปอร์ จัดขึ้นที่ ศูนย์กีฬาแห่งชาติ, มาเลเซีย ใน กัวลาลัมเปอร์.

เกมการแข่งขันในปี 2017 ประกอบไปด้วยการแข่งขันในสิบรายการ (ชาย 4 รายการ, หญิง 4 รายการ, และ ผสม 2 รายการ).

## รายการ
ด้านล่างนี้คือรายการที่จะตัดสินการแข่งขัน:

## ตารางการแข่งขัน

## ประเทศที่เข้าร่วม
### ชาติที่เข้าร่วมการแข่งขัน

* 
* 
* 
* 
* 
* 
* 
* 

## สรุปเหรียญรางวัล
### ตารางเหรียญรางวัล

### ประเภททดกำลัง

### ประเภทปีกโค้งกลับ

## อ้างอิง

## แหล่งข้อมูลอื่น
*  

หมวดหมู่:ซีเกมส์ 2017
หมวดหมู่:กีฬายิงธนูในซีเกมส์
หมวดหมู่:กีฬายิงธนูในซีเกมส์ 2017
เทศบาลตำบลภูผาแดง

**เทศบาลตำบลภูผาแดง** อาจหมายถึง
* เทศบาลตำบลภูผาแดง อำเภอโคกโพธิ์ไชย จังหวัดขอนแก่น
* เทศบาลตำบลภูผาแดง อำเภอหนองวัวซอ จังหวัดอุดรธานี

ภูผาแดง
ตำบลนาแพง

**นาแพง** เป็นตำบลหนึ่งของอำเภอโคกโพธิ์ไชย จังหวัดขอนแก่น ห่างจากตัวอำเภอประมาณ 5 กิโลเมตร ห่างจากตัวจังหวัดประมาณ 76 กิโลเมตร และห่างจากกรุงเทพมหานครประมาณ  500 กิโลเมตร สภาพเป็นที่ราบลุ่มมีลำน้ำชี และมีหนองน้ำธรรมชาติเพื่ออุปโภคบริโภคในชุมชน

## ประวัติ
ตำบลนาแพงอยู่ในเขตเทศบาลตำบลนาแพง ซึ่งแต่เดิมได้จัดตั้งขึ้นเป็นสภาตำบลนาแพง ต่อมาเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลนาแพงเป็นองค์การบริหารส่วนตำบลนาแพง จนกระทั่งวันที่ 27 ตุลาคม พ.ศ. 2552 ได้รับการยกฐานะตามประกาศกระทรวงมหาดไทย เรื่อง จัดตั้งองค์การบริหารส่วนตำบลนาแพง อำเภอโคกโพธิ์ไชย จังหวัดขอนแก่น เป็นเทศบาลตำบลนาแพง จนปัจจุบัน

## อาณาเขต
* **ทิศเหนือ** ติดต่อกับตำบลนางามและตำบลนาข่า (อำเภอมัญจาคีรี)
* **ทิศตะวันออก** ติดต่อกับตำบลนาข่าและตำบลกุดเค้า (อำเภอมัญจาคีรี)
* **ทิศใต้** ติดต่อกับตำบลโนนพะยอม ตำบลวังแสง (อำเภอชนบท) และตำบลบ้านโคก
* **ทิศตะวันตก** ติดต่อกับตำบลบ้านโคกและตำบลนางาม (อำเภอมัญจาคีรี)

## การแบ่งเขตการปกครอง
ตำบลนาแพงแบ่งออกเป็น 8 หมู่บ้าน ดังนี้
* **หมู่ที่ 1** บ้านโนนงาม
* **หมู่ที่ 2** บ้านแก้งคร้อ
* **หมู่ที่ 3** บ้านโนนทอง
* **หมู่ที่ 4** บ้านสงแดง
* **หมู่ที่ 5** บ้านนาแพง
* **หมู่ที่ 6** บ้านโนนสะอาด
* **หมู่ที่ 7** บ้านหนองหวาย
* **หมู่ที่ 8** บ้านหนองแก

## ประชากร
ตำบลนาแพงมีประชากรรวมทั้งสิ้น 4,496 คน
* **ชาย** 2,253 คน    
* **หญิง** 2,243 คน   
* มีความหนาแน่นเฉลี่ย 86.46 คน/ตารางกิโลเมตร  

## อ้างอิง

นาแพง
นาแพง
นาแพง
ตำบลซับสมบูรณ์ (อำเภอโคกโพธิ์ไชย)

**ซับสมบูรณ์** เป็นตำบลหนึ่งในอำเภอโคกโพธิ์ไชย จังหวัดขอนแก่น ห่างจากตัวจังหวัดประมาณ 78 กิโลเมตร และห่างจากกรุงเทพมหานครประมาณ 400 กิโลเมตร โดยมีสภาพพื้นที่ทั่วไปเป็นที่ราบสูงเชิงภูเขาหินทรายตามแนวภูผาแดง ด้านใต้ตำบลเป็นที่ราบลุ่มและมีลำห้วยสามหมอ ไหลลงมาจากช่องสามหมอ เขตรอยต่อระหว่างภูผาแดงกับภูโค้ง ผ่านทิศตะวันตกเฉียงใต้ ไหลลงสู่แม่น้ำชีทางทิศใต้ ดินเป็นดินปนทรายและดินลูกรัง

## ประวัติ

เดิมเป็นหมู่บ้านส่วนหนึ่งในเขตการปกครองของตำบลโพธิ์ไชย อำเภอมัญจาคีรี ต่อมาปี พ.ศ. 2535 ได้แยกออกมาตั้งเป็นตำบลซับสมบูรณ์ อำเภอมัญจาคีรี และมีการจัดตั้งสภาตำบลซับสมบูรณ์ ต่อมาเมื่อวันที่ 19 มกราคม พ.ศ. 2539 กระทรวงมหาดไทยได้ประกาศจัดตั้งสภาตำบลซับสมบูรณ์เป็นองค์การบริหารส่วนตำบลซับสมบูรณ์ มาจนถึงปัจจุบัน

## ที่ตั้งและอาณาเขต
ตำบลซับสมบูรณ์ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับตำบลหนองไผ่ (อำเภอแก้งคร้อ จังหวัดชัยภูมิ) และตำบลบ้านโคก (อำเภอโคกโพธิ์ไชย)
* **ทิศตะวันออก** ติดต่อกับตำบลบ้านโคกและตำบลโพธิ์ไชย (อำเภอโคกโพธิ์ไชย)
* **ทิศใต้** ติดต่อกับตำบลโพธิ์ไชย (อำเภอโคกโพธิ์ไชย) ตำบลศรีสำราญ และตำบลห้วยไร่ (อำเภอคอนสวรรค์ จังหวัดชัยภูมิ)
* **ทิศตะวันตก** ติดต่อกับตำบลช่องสามหมอและตำบลหนองไผ่ (อำเภอแก้งคร้อ จังหวัดชัยภูมิ)

## การแบ่งเขตการปกครอง
ตำบลซับสมบูรณ์แบ่งเขตการปกครองออกเป็น 11 หมู่บ้าน ดังนี้
* **หมู่ที่ 1** บ้านนาจาน
* **หมู่ที่ 2** บ้านหนองหญ้าปล้อง
* **หมู่ที่ 3** บ้านหินตั้ง 
* **หมู่ที่ 4** บ้านนาตับเต่า
* **หมู่ที่ 5** บ้านซับแดง
* **หมู่ที่ 6** บ้านซำไผ่ 
* **หมู่ที่ 7** บ้านซับบอน
* **หมู่ที่ 8** บ้านโนนสว่าง
* **หมู่ที่ 9** บ้านซับสมบูรณ์
* **หมู่ที่ 10** บ้านซับเจริญ 
* **หมู่ที่ 11** บ้านหนองไผ่ทอง
## ประชากร
ตำบลซับสมบูรณ์มีประชากรรวมทั้งสิ้น 6,603 คน
* ชาย 3,293 คน    
* หญิง 3,310 คน   
* มีความหนาแน่นเฉลี่ย 101.85 คน/ตารางกิโลเมตร  

## อ้างอิง

ซับสมบูรณ์
ซับสมบูรณ์
ซับสมบูรณ์
ตำบลเมืองเก่าพัฒนา

**เมืองเก่าพัฒนา** เป็นตำบลหนึ่งในอำเภอเวียงเก่า จังหวัดขอนแก่น 

## ที่ตั้งและอาณาเขต
ตำบลเมืองเก่าพัฒนาตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ ตำบลเขาน้อย
* ทิศใต้ ติดต่อ ตำบลนาชุมแสง (อำเภอภูเวียง)
* ทิศตะวันออก ติดต่อ ตำบลภูเวียง (อำเภอภูเวียง)
* ทิศตะวันตก ติดต่อ ตำบลในเมือง

## ประวัติ
ตำบลเมืองเก่าพัฒนาเดิมเป็นหมู่บ้านในเขตการปกครองของตำบลเขาน้อย เมื่อวันที่ 16 ธันวาคม พ.ศ. 2539 กระทรวงมหาดไทยได้จัดตั้งสภาตำบลเมืองเก่าพัฒนาเป็นองค์การบริหารส่วนตำบลเมืองเก่าพัฒนา จนปัจจุบัน

## การแบ่งเขตการปกครอง
ตำบลเมืองเก่าพัฒนาแบ่งเขตการปกครองออกเป็น 10 หมู่บ้าน ดังนี้
* หมู่ที่ 1 บ้านเมืองเก่าพัฒนา 
* หมู่ที่ 2 บ้านเมืองเก่าพัฒนา 
* หมู่ที่ 3 บ้านเมืองเก่าพัฒนา 
* หมู่ที่ 4 บ้านหนองบัว
* หมู่ที่ 5 บ้านหนองน้อย
* หมู่ที่ 6 บ้านโคกม่วง 
* หมู่ที่ 7 บ้านหม้อ 
* หมู่ที่ 8 บ้านหนองนาคำ
* หมู่ที่ 9 บ้านหินร่อง
* หมู่ที่ 10 บ้านโนนสวรรค์

## อ้างอิง

เมืองเก่าพัฒนา
เมืองเก่าพัฒนา
หมวดหมู่:อำเภอเวียงเก่า
องค์การบริหารส่วนตำบลเขาน้อย

**องค์การบริหารส่วนตำบลเขาน้อย** อาจหมายถึง
* องค์การบริหารส่วนตำบลเขาน้อย อำเภอท่าม่วง จังหวัดกาญจนบุรี
* องค์การบริหารส่วนตำบลเขาน้อย อำเภอเวียงเก่า จังหวัดขอนแก่น
* องค์การบริหารส่วนตำบลเขาน้อย อำเภอสีชล จังหวัดนครศรีธรรมราช
* องค์การบริหารส่วนตำบลเขาน้อย อำเภอเขาชะเมา จังหวัดระยอง
* องค์การบริหารส่วนตำบลเขาน้อย อำเภอลำสนธิ จังหวัดลพบุรี
ตำบลบ้านโคก (อำเภอหนองนาคำ)

**บ้านโคก** เป็นตำบลหนึ่งในอำเภอหนองนาคำ จังหวัดขอนแก่น ตั้งอยู่ทางทิศตะวันตกเฉียงเหนือของจังหวัดขอนแก่น ระยะทางห่างจากศาลากลางจังหวัดประมาณ 85 กิโลเมตร องค์กรปกครองส่วนท้องถิ่นในพื้นที่ คือ เทศบาลตำบลหนองนาคำ ซึ่งครอบคลุมพื้นที่ตำบลบ้านโคกทั้งตำบล

## อาณาเขต
* ทิศเหนือ ติดกับตำบลกุดธาตุ (เขตองค์การบริหารส่วนตำบลกุดธาตุ)
* ทิศตะวันออก ติดกับเขื่อนอุบลรัตน์
* ทิศใต้ ติดกับตำบลขนวน (เขตเทศบาลตำบลขนวน)
* ทิศตะวันตก ติดกับตำบลกุดธาตุ (เขตองค์การบริหารส่วนตำบลกุดธาตุ)

## ประวัติ
องค์กรปกครองส่วนท้องถิ่นในตำบลบ้านโคก เดิมก่อตั้งเป็น "สภาตำบลบ้านโคก" และเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น "องค์การบริหารส่วนตำบลบ้านโคก" จนเมื่อวันที่ 6 กันยายน 2556 กระทรวงมหาดไทยประกาศให้ องค์การบริหารส่วนตำบลบ้านโคก ยกฐานะเป็น "เทศบาลตำบลบ้านโคก" และต่อมาได้ขอเปลี่ยนชื่อเทศบาลใหม่เป็น "เทศบาลตำบลหนองนาคำ" จนปัจจุบัน

## หมู่บ้าน
ตำบลหนองนาคำแบ่งออกเป็น 8 หมู่บ้าน 1,449 ครัวเรือน ได้แก่
* หมู่ที่ 1 บ้านหนองนาคำ
* หมู่ที่ 2 บ้านหนองนาคำ 
* หมู่ที่ 3 บ้านนาคูณ
* หมู่ที่ 4 บ้านหนองคอง 
* หมู่ที่ 5 บ้านหนองหว้า
* หมู่ที่ 6 บ้านหนองหญ้าปล้อง
* หมู่ที่ 7 บ้านหนองหอย
* หมู่ที่ 8 บ้านโคกเจริญ

## อ้างอิง

บ้านโคก
บ้านโคก
หมวดหมู่:อำเภอหนองนาคำ
ตำบลเขาน้อย (อำเภอเวียงเก่า)

**เขาน้อย** เป็นตำบลหนึ่งในอำเภอเวียงเก่า จังหวัดขอนแก่น โดยมีสภาพพื้นที่ทั่วไปเป็นที่ราบในหุบเขา บางส่วนเป็นลอนคลื่นใกล้บริเวณภูเขา และบางส่วนเป็นภูเขามีความสูงประมาณ 600–800 เมตรจากระดับน้ำทะเล

## ประวัติ
ตำบลเขาน้อยแต่เดิมนั้นเป็นส่วนหนึ่งของตำบลในเมือง อำเภอภูเวียง ต่อมาเมื่อมีจำนวนประชากรหนาแน่นขึ้น จึงได้แยกออกมาเป็นตำบลเขาน้อย โดยมีสภาตำบลเขาน้อยเป็นศูนย์พัฒนาตำบล จนต่อมาวันที่ 16 ธันวาคม พ.ศ. 2539 กระทรวงมหาดไทยได้จัดตั้งสภาตำบลเขาน้อยเป็นองค์การบริหารส่วนตำบลเขาน้อย และหลังจากนั้นก็มีการแยกตำบลเขาน้อยบางส่วนออกเป็นตำบลเมืองเก่าพัฒนา ทำให้ตำบลเขาน้อยมีเขตปกครองเหลือ 11 หมู่บ้านจนปัจจุบัน 

## ที่ตั้งและอาณาเขต
ตำบลเขาน้อยตั้งอยู่ทางทิศตะวันออกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อตำบลบ้านโคก, ตำบลกุดธาตุ (อำเภอหนองนาคำ)
* ทิศใต้ ติดต่อ ตำบลเมืองเก่าพัฒนา
* ทิศตะวันออก ติดต่อ ตำบลภูเวียง (อำเภอภูเวียง), ตำบลขนวน
* ทิศตะวันตก ติดต่อ ตำบลในเมือง

## การแบ่งเขตการปกครอง
ตำบลเขาน้อยแบ่งเขตการปกครองออกเป็น 11 หมู่บ้าน ดังนี้
* หมู่ที่ 1 บ้านบ่อ 
* หมู่ที่ 2 บ้านนาทุ่ม 
* หมู่ที่ 3 บ้านหนองแวง 
* หมู่ที่ 4 บ้านนาแพง 
* หมู่ที่ 5 บ้านโคกสว่าง
* หมู่ที่ 6 บ้านนาตาด 
* หมู่ที่ 7 บ้านโพนงาม 
* หมู่ที่ 8 บ้านเขาน้อย 
* หมู่ที่ 9 บ้านมีชัย
* หมู่ที่ 10 บ้านโนนสว่าง 
* หมู่ที่ 11 บ้านศรีประทุม

## อ้างอิง

เขาน้อย
เขาน้อย
หมวดหมู่:อำเภอเวียงเก่า